અમદાવાદ: આજકાલ રિવરફ્રન્ટ પ્રેમીપંખીડાઓ માટેનો અડ્ડો બની ગયું છે. જોકે, આવા પ્રેમાલાપમાં ક્યારેક મોટા બખેડા પણ થઈ જતા હોય છે. તાજેતરમાં જ રિવરફ્રન્ટ પર એવી સ્થિતિ સર્જાઈ કે સૌ જોતા રહી ગયા હતા. બન્યું એવું કે, એક પતિએ તેની પત્નીને રિવરફ્રન્ટ પર તેના પ્રેમી સાથે એકાંતની પળો માણતી ઝડપી લીધી. પણ, ઉલટાનું ‘ચોર કોટવાલને દંડ’ એમ પત્ની લાજવાને બદલે ગાજવા માંડી અને પતિ સાથે ઝઘડો કર્યો. પત્ની ઝઘડો બંધ કરવાનું નામ જ લેતી ન હતી એટલે આખરે પતિએ પોલીસની મદદ લેવી પડી. જોકે, બાદમાં બંને વચ્ચે સમાધાન થઈ જતાં પતિએ ફરિયાદ ન નોંધાવી.